AQSh Senati Trampning impichmentiga oid ishni ko‘rib chiqishni boshladi

Amerikalik senatorlar AQSh prezidenti Donald Trampni lavozimdan chetlatishga oid masalani ko‘rib chiqishni boshladi, deb xabar beradi Reuters.

Senatorlar eshituv davomida mamlakat rahbari o‘z mansabini suiiste’mol qilish va Kongress ishiga aralashishda aybdor yoki aybsiz ekanligini hal etishlari lozim. Vakillar palatasi Trampni aybdor deb tan olgan va 2019-yilning dekabrida Trampning impichmenti uchun ovoz bergandi.
Reuters’ning ta’kidlashicha, respublikachilar nazorati ostida bo‘lgan Senat (Tramp o‘z nomzodini Respublikachilar partiyasidan qo‘ygan) prezidentni oqlashi ehtimolligi yuqori.
Agentlikning ma’lum qilishicha, eshituv uzoq vaqt oladi va yakshanbadan tashqari olti kun davom etadi.

Eslatib o‘tamiz, mojaro Donald Trampning Ukraina prezidenti Vladimir Zelenskiy bilan telefon suhbati chog‘ida Hanter Bayden ishi bo‘yicha hamkasbiga bosim o‘tkazishi natijasida boshlangandi.